CELEX: 32012R1248
Language: sl
Date: 2012-12-19 00:00:00
Title: Izvedbena uredba Komisije (EU) št. 1248/2012 z dne 19. decembra 2012 o izvedbenih tehničnih standardih glede oblike vlog za registracijo repozitorijev sklenjenih poslov v skladu z Uredbo (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov  Besedilo velja za EGP

21.12.2012   
            
            
               SL
            
            
               Uradni list Evropske unije
            
            
               L 352/30
            
         IZVEDBENA UREDBA KOMISIJE (EU) št. 1248/2012
   z dne 19. decembra 2012
   o izvedbenih tehničnih standardih glede oblike vlog za registracijo repozitorijev sklenjenih poslov v skladu z Uredbo (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju mnenja Evropske centralne banke (1),
   ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (2) ter zlasti člena 56(4) Uredbe,
   ob upoštevanju naslednjega:
   
               (1)
            
            
               Vse informacije, predložene Evropskemu organu za vrednostne papirje in trge (organ ESMA) v vlogi za registracijo repozitorija sklenjenih poslov, bi bilo treba predložiti na trajnem nosilcu podatkov, ki omogoča shranjevanje za prihodnjo uporabo in reprodukcijo. Za olajšanje identifikacije informacij, ki jih predložijo repozitoriji sklenjenih poslov, bi bilo treba vsak dokument v vlogi označiti z edinstveno referenčno številko.
            
         
               (2)
            
            
               Ta uredba temelji na osnutkih izvedbenih tehničnih standardov, ki jih je organ ESMA predložil Evropski komisiji v skladu s postopkom iz člena 15 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (3).
            
         
               (3)
            
            
               V skladu s členom 15 Uredbe (EU) št. 1095/2010 je organ ESMA opravil odprta javna posvetovanja o takšnem osnutku izvedbenih tehničnih standardov, analiziral morebitne s tem povezane stroške in koristi ter zaprosil za mnenje interesno skupino za vrednostne papirje in trge, ustanovljeno v skladu s členom 37 navedene uredbe –
            
         SPREJELA NASLEDNJO UREDBO:
   Člen 1
   Oblika vloge
   1.   Vloga za registracijo se predloži na instrumentu, ki shranjuje informacije na trajnem nosilcu podatkov, kot je opredeljen v členu 2(1)(m) Direktive 2009/65/ES Evropskega parlamenta in Sveta (4).
   2.   Vloga za registracijo se predloži v obliki, ki je določena v Prilogi.
   3.   Repozitorij sklenjenih poslov vsakemu dokumentu, ki ga predloži, dodeli edinstveno referenčno številko ter zagotovi, da je jasno navedeno, na katere posebne zahteve iz delegiranega akta v zvezi z regulativnimi tehničnimi standardi, ki določajo podrobnosti o vlogi za registracijo repozitorijev sklenjenih poslov, sprejetimi v skladu s členom 56(3) Uredbe (EU) št. 648/2012, se informacije nanašajo, v katerem dokumentu so navedene ter, če informacije niso predložene, kot je določeno v sklicih na dokumente iz Priloge, navede razlog za to.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  Še ni objavljeno v Uradnem listu.
   
      (2)  UL L 201, 27.7.2012, str. 1.
   
      (3)  UL L 331, 15.12.2010, str. 84.
   
      (4)  UL L 302, 17.11.2009, str. 32.
   
      PRILOGA
      
         OBLIKA VLOGE
      
      SPLOŠNE INFORMACIJE
      
                  Datum vloge
               
               
                   
               
            
                  Ime repozitorija sklenjenih poslov
               
               
                   
               
            
                  Pravni naslov
               
               
                   
               
            
                  Razredi izvedenih finančnih instrumentov, za registracijo katerih je zaprosil repozitorij sklenjenih poslov
               
               
                   
               
            
                  Ime osebe, odgovorne za vlogo
               
               
                   
               
            
                  Kontaktni podatki osebe, odgovorne za vlogo
               
               
                   
               
            
                  Imena drugih oseb, ki so odgovorne za skladnost repozitorija sklenjenih poslov
               
               
                   
               
            
                  Kontaktni podatki oseb, ki so odgovorne za skladnost repozitorija sklenjenih poslov
               
               
                   
               
            
                  Identifikacija katerega koli matičnega podjetja
               
               
                   
               
            
         
      SKLICI NA DOKUMENTE
      (člen 1(3))
      
                  Člen delegiranega akta v zvezi z regulativnimi tehničnimi standardi, ki določa podrobnosti glede vloge za registracijo repozitorijev sklenjenih poslov, sprejetih v skladu s členom 56(3) Uredbe (EU) št. 648/2012
               
               
                  Edinstvena referenčna številka dokumenta
               
               
                  Naslov dokumenta
               
               
                  Poglavje, oddelek ali stran dokumenta, ki vsebuje informacije, oz. razlog, zakaj informacije niso navedene